Document ID: 31999D0516

ΑΠΟΦΑΣΗ ΤΗΣ ΕΠΙΤΡΟΠΗΣ
της 28ης Ιουλίου 1999
για τροποποίηση με αναδρομική ισχύ της απόφασης 1999/355/ΕΚ για έκτακτα μέτρα κατά της διάδοσης του Anoplophora glabripennis (Motsculsky) όσον αφορά την Κίνα (εκτός από το Χονγκ Κονγκ)
[κοινοποιηθείσα υπό τον αριθμό Ε(1999) 2441]
(1999/516/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής της Κοινότητας οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους εντός της Κοινότητας(1), όπως τροποποιήθηκε τελευταία από την οδηγία 1999/53/ΕΚ της Επιτροπής(2), και ιδίως το άρθρο 15 παράγραφος 3,
Εκτιμώντας:
(1) ότι, όταν ένα κράτος μέλος θεωρεί ότι υπάρχει σοβαρός κίνδυνος εισαγωγής στην επικράτειά του από τρίτη χώρα του Anoplophora glabripennis (Motsculsky), δύναται να λάβει προσωρινά τα αναγκαία πρόσθετα μέτρα που θα το προστατεύσουν από τον εν λόγω κίνδυνο·
(2) ότι, μετά τον εντοπισμό του Anoplophora glabripennis (Motsculsky), σε ξύλινα είδη συσκευασίας από σκληρό ξύλο προέλευσης ορισμένων περιοχών της Κίνας, το Ηνωμένο Βασίλειο έλαβε επίσημα μέτρα στις 14 Δεκεμβρίου 1998 για να προστατεύσει την επικράτειά του από τον κίνδυνο εισαγωγής του εν λόγω οργανισμού και θέσπισε πρόσθετες ειδικές διαδικασίες ελέγχου για, τον εν λόγω οργανισμό του σχετικού προϊόντος·
(3) ότι, βάσει των στοιχείων που παρείχε το Ηνωμένο Βασίλειο και η διεθνής επιστημονική τεχνική βιβλιογραφία, το Χονγκ Κονγκ θεωρείται απαλλαγμένο από το Anoplophora glabripennis (Motsculsky)·
(4) ότι, βάσει του εντοπισμού, η Επιτροπή θέσπισε, με την απόφαση 1999/355/ΕΚ(3), έκτακτα μέτρα που πρέπει να εφαρμόζονται στο σύνολο της Κοινότητας ώστε να εξασφαλιστεί αποτελεσματικότερη προστασία όσον αφορά την εισαγωγή του Anoplophora glabripennis (Motsculsky) στην Κοινότητα από την εν λόγω χώρα, με εξαίρεση το Χονγκ Κονγκ· ότι τα εν λόγω μέτρα συμπεριλαμβάνουν την απαίτηση ότι η ξυλεία, εκτός από την ξυλεία κωνοφόρων, (Coniferales) υπό τη μορφή:
- κιβωτίων κάθε μεγέθους, καφασιών, τυμπάνων και παρόμοιων ειδών συσκευασίας, απλών παλετών, παλετών-κιβωτίων και άλλων επιπέδων επιφανειών για τη φόρτωση, στεφανών για παλέτες, που χρησιμοποιούνται προς το παρόν για τη μεταφορά αντικειμένων όλων των ειδών
ή
- ξυλείας που χρησιμοποιείται για την ακινητοποίηση ή τη στήριξη φορτίου συμπεριλαμβανομένης της ξυλείας η οποία δεν έχει διατηρήσει τη φυσική σφαιρική επιφάνειά της, καταγωγής Κίνας, (εκτός από το Χονγκ Κονγκ)
πρέπει να αποφλοιώνεται και να είναι απαλλαγμένη από οπές μεγαλύτερες των 3 mm εγκαρσίως, οφειλόμενες σε έντομα, ή να ξηραίνεται σε κλίβανο μέχρις ότου η υγρασία της να είναι χαμηλότερη από 20 %, εκφρασμένη σε εκατοστιαία αναλογία επί ξηράς ουσίας που επιτυγχάνεται με κατάλληλο συνδυασμό χρόνου/θερμότητας·
(5) ότι απεδείχθη ότι αυτά τα έκτακτα μέτρα δεν προβλέπουν την ανάληψη δράσης σε περίπτωση σύλληψης ζωντανών ατόμων του σχετικού επιβλαβούς οργανισμού, ανεξαρτήτως του πιθανού φορέα· ότι, ως εκ τούτου, πρέπει να διασφαλισθεί ότι, σε τέτοιες περιπτώσεις, τα κράτη μέλη αναλαμβάνουν δράση για να παρεμποδίσουν την εισαγωγή ή τη διάδοση του εν λόγω επιβλαβούς οργανισμού·
(6) ότι φαίνεται ότι αυτά τα έκτακτα μέτρα όπως θεσπίστηκαν δημιούργησαν προβλήματα πρακτικής φύσης για την προσαρμογή της ξύλινης συσκευασίας και του υλικού στήριξης, όσον αφορά όλα τα φορτία οποιουδήποτε προϊόντος που απεστάλησαν ή θα αποσταλούν από την Κίνα, από τις 10 Ιουνίου 1999, με προορισμό την Κοινότητα·
(7) ότι εξακολουθούν να ισχύουν οι συνθήκες που δικαιολογούν τη λήψη των έκτακτων μέτρων·
(8) ότι, για να επιτραπεί στην Κίνα να προσαρμόσει τις ξύλινες συσκευασίες και το υλικό στήριξης στις απαιτήσεις της εν λόγω απόφασης σε εύλογη χρονική περίοδο, πρέπει να τροποποιηθεί, με αναδρομική ισχύ, η εν λόγω απόφαση, ώστε να εξαιρεθούν τα φορτία που αποστέλλονται από την Κίνα πριν από τις 10 Ιουλίου 1999 από τις ανωτέρω απαιτήσεις της απόφασης·
(9) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με ισχύ από τις 28 Μαΐου 1999, το άρθρο 1 της απόφασης 1999/355/ΕΚ ανπκαθίσταται από το ακόλουθο κείμενο: "Άρθρο 1
1. Τα κράτη μέλη απαγορεύουν την εισαγωγή και τη διάδοση εντός της Κοινότητας, του Anoplophora glabripennis (Motsculsky).
2. Η ξυλεία όπως προσδιορίζεται στο παράρτημα της παρούσας απόφασης και η οποία κατάγεται από την Κίνα (εκτός του Χονγκ-Κονγκ) μπορεί να εισάγεται στο έδαφος της Κοινότητας μόνον εφόσον τηρούνται τα έκτακτα μέτρα που θεσπίζονται στο εν λόγω παράρτημα της παρούσας απόφασης. Τα έκτακτα μέτρα που καθορίζονται στο παράρτημα εφαρμόζονται μόνο σ' αυτή την ξυλεία που εξέρχεται από την Κίνα στις ή μετά από τις 10 Ιουλίου 1999."
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Ιουλίου 1999.

Labels: 18
3
1
6